ગુરુવારે, રામનાથ કોવિંદ ભારે વોટ સાથે ભારતના નવા રાષ્ટ્રપતિ તરીકે ચૂંટાઇને આવ્યા છે. ત્યારે આંકડાઓના ગણિતને સમજતા તે વાત બહાર આવી છે કે ગુજરાત, ઉત્તરપ્રદેશ અને મહારાષ્ટ્રમાં રાષ્ટ્રપતિ પદની ચૂંટણી વખતે ક્રોસ વોટિંગ કરવામાં આવ્યું છે. કોંગ્રેસના કેટલાક ધારાસભ્યોએ કોંગ્રેસના પ્રતિસ્પર્ધીના બદલે ભાજપને વોટ આપ્યો છે. આ જ કારણ છે કે રામનાથ કોવિંદને 65.65% વોટ સાથે જીત મળી છે. નોંધનીય છે કે ગુજરાતમાં 182 એમએલએ અને એમપી છે. તેમાંથી ટોટલ 181 સભ્યોએ મતદાન કર્યું છે અને આ ચૂંટણીમાં ભાગ લીધો છે. જો કે મીરા કુમારને ગુજરાતમાં થયેલી ચૂંટણીમાંથી ખાલી 49 જ વોટ મળ્યા છે. અને ભાજપના રામનાથ કોવિંદને 131 સભ્યોએ ગુજરાતમાંથી વોટ આપ્યો છે.